Γκόντι

μικρογραφία|Γυναίκες Γκόντι σε χωριό της επαρχίας Ουμάρια.
Οι **Γκόντι** (Gōndi) ή **Γκοντ** είναι Αντιβάσι που μιλούν τη Δραβιδική γλώσσα Γκόντι. Κατοικούν πάνω από τις πολιτείες της Μαντία Πραντές, την ανατολική Μαχαράστρα (Βιντάρμπα), Τσατίσγκαρ, Ούταρ Πραντές, Τελανγκάνα, Άντρα Πραντές, Μπιχάρ και την Οντίσα.

Οι Γκοντ είναι επίσης γνωστοί ως Ρατζ Γκοντ. Ο όρος χρησιμοποιήθηκε ευρέως στη δεκαετία του 1950, αλλά τώρα έχει γίνει σχεδόν απαρχαιωμένος, πιθανότατα λόγω της πολιτικής έκλειψη των Γκοντ Ραγιά. Η γλώσσα Γκόντι είναι στενά συνδεδεμένη με την Τελούγκου, που ανήκει στην Δραβιδική γλωσσική οικογένεια. Περίπου το ήμισυ των Γκοντ ομιλούν γλώσσες Γκόντι, ενώ οι υπόλοιποι μιλούν Ινδοάριες γλώσσες συμπεριλαμβανομένων των Χίντι.

Σύμφωνα με την απογραφή του 1971, ο πληθυσμός τους ήταν 5.01 εκατ. άτομα. Στην απογραφή του 1991, ο αριθμός τους αυξήθηκε σε 9.3 εκατομμύρια άτομα και στην απογραφή του 2001 αριθμούσαν σχεδόν 11 εκατ. άτομα. Στις τελευταίες δεκαετίες έχουν γίνει μάρτυρες της Ναξαλιτικής–Μαοϊκής εξέγερσης στο κεντρικό τμήμα της Ινδίας. Οι Γκόντι, κατ'εντολή της κυβέρνησης του Τσατίσγκαρ, σχημάτισαν την Σάλουα Τζουντούμ μια ένοπλη ομάδα μαχητών για να πολεμήσουν την Ναξαλιτική εξέγερση. 

## Ιστορία
Μελετητές πιστεύουν ότι οι Γκοντ κυβέρνησαν την Γκοντβάνα, που ανήκει τώρα στο ανατολικό Μάντια Πραντές και τη δυτική Οντίσα μεταξύ του 13ου και του 19ου αιώνα. Μουσουλμάνοι συγγραφείς περιγράφουν την αύξηση του κράτους των Γκοντ μετά τον 14ο αιώνα.

Οι Γκοντ κυβερνούσαν σε τέσσερα βασίλεια (Γκάρχα-Μάντλα, Ντεογκάρ, Τσάντα και Χέρλα) στην κεντρική Ινδία μεταξύ του 16ου και 18ου αιώνα. Έχτισαν οχυρά, παλάτια, ναούς, δεξαμενές και λίμνες κατά τη διάρκεια της κυβέρνησης της δυναστείας των Γκοντ. Το βασίλειο Γκοντβάνα επέζησε μέχρι τα τέλη του 16ου αιώνα. Απέκτησαν επίσης τον έλεγχο πάνω από την Μάλβα μετά την παρακμή των Μουγκάλ που ακολουθήθηκε από τους Μαράθα το 1690. Η δύναμη των Μαράθα σάρωσε την Γκόντλαντ στο 1740. Οι Μαράθα ανέτρεψαν τους Γκοντ Ραγιά (πρίγκιπες) και κατέκτησαν το περισσότερο από το έδαφός τους, ενώ κάποιοι ζαμιντάρι των Γκοντ επεβίωσαν μέχρι πρόσφατα.

## Επιστήμη και θρησκεία
Πολλές αστρονομικές ιδέες ήταν γνωστές στους αρχαίους Γκοντ. Οι Γκοντ είχαν τους δικούς τους τοπικούς όρους για τον Ήλιο, το Φεγγάρι, τους αστερισμούς και τον γαλαξία. Οι περισσότερες από αυτές τις ιδέες ήταν η βάση για την τήρηση του χρόνου και τις ημερολογιακές δραστηριότητες. Εκτός από τους Γκοντ, είναι επίσης γνωστό ότι οι Μπαντζάρα και οι Κολάμ έχουν γνώση της αστρονομίας.

Η τυπική αντίδραση στο θάνατο έχει χαρακτηριστεί ως θυμός, επειδή πιστεύουν ότι προκαλείται από τους μαγικούς δαίμονες. Η θρησκεία τους βασιζόταν στην λατρεία φυλετικών και χωριάτικων θεοτήτων, καθώς και στη λατρεία των προγόνων.

## Ταξινόμηση
Είναι καθορισμένη Προγραμματισμένη Φυλή στο Άντρα Πραντές, μέρη του Ούταρ Πραντές, του Μπιχάρ, του Τζαρκάντ, Γκουτζαράτ, του Τσατίσγκαρ, του Μάντια Πραντές, της Μαχαράστρα, της Τελανγκάνα, της Οντίσα και της Δυτικής Βεγγάλης.

Η Κυβέρνηση του Ούταρ Πρνατές είχε χαρακτηρίσει τους Γκόντι ως Προγραμματισμένη Κάστα αλλά από το 2007 ήταν μία από τις πολλές ομάδες που η κυβέρνηση του Ούταρ Πραντές αναπροσδιόρισε ως Προγραμματισμένη Φυλές. Το 2017, ο φυλετικός ορισμός ισχύει μόνο σε ορισμένες επαρχίες, όχι σε ολόκληρη τη πολιτεία. Η Ινδική Απογραφή του 2011 για το Ούταρ Πραντές έδειξε ότι οι Γκόντι αριθμούσαν 21.992 άτομα.

## Δείτε επίσης

* Γκόντα
* Ατζανμπάχου Τζατμπάσα
* Κατάλογος προγραμματισμένων φυλών στο Ούταρ Πραντές

## Παραπομπές

## Περαιτέρω ανάγνωση

* The tribal art of middle India - Verrier Elwin - 1951
* Savaging the Civilized, Verrier Elwin, His Tribals & India - Ramachandra Guha - The University of Chicago Press - 1999
* Beine, David m. 1994. A sociolinguistic survey of the Gondi-speaking communities of central India. M.A. thesis. San Diego State University. 516 p.
* Banerjee, B. G., and Kiran Bhatia. *Tribal Demography of Gonds*. Delhi: Gian Pub. House, 1988. 
* Elwin, Verrier. *Phulmat of the Hills; A Tale of the Gonds*. London: J. Murray, 1937.
* Fürer-Haimendorf, Christoph von, and Elizabeth von Fürer-Haimendorf. *The Gonds of Andhra Pradesh: Tradition and Change in an Indian Tribe*. London: George Allen & Unwin, 1979. 
* Kaufmann, Walter. *Songs and Drummings of the Hill Maria, Jhoria Muria and Bastar Muria Gonds. And, the Musical Instruments of the Marias and Murias*. 1950.
* Mehta, B. H. *Gonds of the Central Indian Highlands: A Study of the Dynamics of Gond Society*. New Delhi: Concept, 1984.
* Museum of Mankind, Shelagh Weir, and Hira Lal. *The Gonds of Central India; The Material Culture of the Gonds of Chhindwara District, Madhya Pradesh*. London: British Museum, 1973. 
* Pagdi, Setumadhava Rao. *Among the Gonds of Adilabad*. Bombay: Popular Book Depot, 1952.
* Pingle, Urmila, and Christoph von Fürer-Haimendorf. *Gonds and Their Neighbours: A Study in Genetic Diversity*. Lucknow, India: Ethnographic & Folk Culture Society, 1987.
* Sharma, Anima. *Tribe in Transition: A Study of Thakur Gonds*. India: Mittal Publications, 2005. 
* Singh, Indrajit. *The Gondwana and the Gonds*. Lucknow, India: The Universal publishers, 1944.
* Kangalee, Motiram Chhabiram, Paree Kupar Lingo Gondi Punemi Darshan (In Hindi)*,*Publisher ujjvala society Nagpur,2011
* Vatti, Jalpati,*Mava sagaa padeeng, in* *Gondwana sagaa Patrika* published (In Hindi) in October 1986

## Εξωτερικοί σύνδεσμοι
* .
* .
* .
* .
* « Animating Tribal Art » by Leslie MacKenzie and Tara Douglas with the Pardhan Gond artists, 8:16
* Gond painting 2, 6:54

Κατηγορία:Δραβίδες
Κατηγορία:Πληθυσμιακές ομάδες στην Ινδία